text: Redaktionen anbefaler: Disse film skal ses i biffen
  27 marts 2019 kl. 16.44
  Onsdag aften åbner dørene til ny biograf til 100 millioner kroner, men hvilke film skal helst ses i biografen?
  Den røde løber er rullet ud onsdag aften, når Esbjergs nye biograf åbner i Broen Shoppingcenter. Biografen har plads til 650 gæster på de 3.200 kvadratmeter.
  Med et voksende antal streamingtjenester hjemme i stuen, er spørgsmålet så, om der er plads til filmoplevelser på det store lærred?
  Ja, mener filmanmelder på Avisen Danmark, Jesper Mads Eriksen, der har anmeldt film i biografsalens mørke i 25 år.
  - Der er stadig en hype omkring præmierer på de store film, og der er også et socialt aspekt, hvor man går all-in på cola og popkorn, som man ikke får hjemme på sofaen.
  
  Spørgsmålet er så hvilke film, der skal ses i biografen. I galleriet foroven får du fem bud fra TV SYD-redaktionen.
  
  